Subject: RE: N36 ცვლილება
From: Maia maglakelidze-khomeriki <[email-masked]>
To: Tea Tavidashvili <[email-masked]>, Tamar Gabunia <[email-masked]>
Cc: Mariam Darakhvelidze <[email-masked]>, Lela Tsotsoria <[email-masked]>, Ekaterine Adamia <[email-masked]>, Giorgi Tsotskolauri <[email-masked]>, Natia Khmaladze <[email-masked]>
Date: Sun, 01 Sep 2019 11:15:22 +0000

მოგესალმებით.

მოგეხსენებათ, საყოველთაო ჯანმრთელობის დაცვის პროგრამამ არსებობის განმავლობაში განვლო მოდიფიკაციის არაერთი ეტაპი და ამჟამად მეტ-ნაკლებად სტაბილურად ფუნქციონირებს.თუკი პროგრამის “პირველი ტალღის” მიზანი იყო ხელმისაწვდომობის გაზრდა, რაც წარმატებით შესრულდა, მეორე ტალღის პრიორიტეტად განისაზღვრა სამედიცინო მომსახურების ხარისხი და ხარჯთეფექტიანობა (ოპტიმალური ფასწარმოქმნა), მათ შორის შერჩევითი კონტრაქტირების მეშვეობით. დასახული ამოცანების განხორციელება მოითხოვს პროგრამის ადმინისტრირების შემდგომ სრულყოფასა და ეფექტიანობის ამაღლებას, პროვაიდერებისადმი განსაზღვრული მოთხოვნების დაწესებასა და კლინიკური მონიტორინგის მექანიზმების გაძლიერებას, სამედიცინო მომსახურების სტანდარტების იმპლემენტაციასა და ხარისხის მართვის პროგრესული სისტემის ჩამოყალიბებას, აღრიცხვა-ანგარიშგების მოქმედი ელექტრონული სისტემის სრულყოფასა და გამართულ ფუნქციონირებას, პროგრამის ლოჯისტიკური კომპონენტის სათანადო უზრუნველყოფას, ასევე პროცესების კონტროლისა და რეგულირების გაძლიერებას სამინისტროსა და სააგენტოს შესაბამისი უფლებამოსილი სამსახურების მიერ მინიჭებული კომპეტენციის სრულყოფილად და შეთანხმებულად განხორციელებით.

სააგენტოში დამუშავებულ იქნა მიმწოდებელთა მიერ წარმოდგენილი ფაქტობრივი შესრულებული სამუშაოს შესაბამისი საანგარიშგებო დოკუმენტაცია (სამედიცინო და ფინანსური), შესწავლილ იქნა დანახარჯების სტრუქტურა და პროგრამის ფარგლებში წარმოდგენილი ხარჯების გადანაწილება. საერთაშორისო გამოცდილების საფუძველზე (სხვადასხვა ქვეყნებში დიაგნოზთან შეჭიდული ჯგუფების მიხედვით დაფინანსების მეთოდოლოგია), მიმწოდებელთა მიერ წარმოდგენილი ფაქტობრივი სამუშაოს გათვალისწინებთ, შესაძლებელია კარდიოქირურგია/ინტერვენციული კარდიოლოგია/რიტმოლოგიის ნოზოლოგიური ჯგუფების (დიაგნოზთან შეჭიდული მსგავსი სირთულის შინაარსობრივად ერთგვარი ინტერვენციების დაჯგუფება) ფორმირება და ტარიფის განსაზღვრა, რაც მნიშვნელოვნად გაამარტივებს პროგრამის ადმინისტრირებას. გარდა ამისა, აღნიშნული სერვისის სახელმწიფოს მხრიდან სრულად დაფინანსება, ფაქტობრივი შესრულებული სამუშაოს მიხედვით ფორმირებული ტარიფის პირობებში, არ გამოიწვევს საბიუჯეტო სახსრების მოცულობის ზრდას, ამასთან გაიზრდება სერვისის ხელმისაწვდომობა და ბენეფიციართა კმაყოფილება.

სააგენტოს მიერ ჩატარებული ანალიზის საფუძველზე, წარმოდგენილია მოსაზრებები პროგრამაში განსახორციელებელი ცვლილებების თაობაზე. ამასთან, შედგენილ იქნა სათანადო ზოგადი ინფორმაციის შემცველი ცხრილური მასალა და შინაარსობრივი განმარტებები ასახულია სათანადო კომენტარების სახით.

ამ ეტაპზე შესაძლებელია აღნიშნული და სხვა პრობლემური საკითხების განხილვა ჯანმრთელობის დაცვის სახელმწიფო პროგრამების ხარჯთეფექტურობის გაუმჯობესების მიზნით შექმნილი სამუშაო ჯგუფის სხდომაზე და შესაბამისი რეკომენდაციებით იურიდიული სამსახურისთვის პრობლემური არ იქნება დადგენილი სტანდარტის განმარტებითი ბარათის ფორმირება დადგენილებაში შესაბამისი ცვლილებების რელევანტური დასაბუთებით.

პატივისცემით,

მაია მაღლაკელიძე-ხომერიკი

საყოველთაო ჯანმრთელობის დაცვის მართვის დეპარტამენტის უფროსი

სსიპ სოციალური მომსახურეობის სააგენტო

მისამართი: აკაკი წერეთლის გამზ. N144, 0119, თბილისი
ტელ: (032) 251 00 33 - 1519

მობ: (+995) 591 311 333(+995) 591 311 333

Call

Send SMS

Add to Skype

You'll need Skype CreditFree via Skype

-----Original Message-----

From: Tea Tavidashvili <[email-masked]>

To: Tamar Gabunia <[email-masked]>, Maia maglakelidze-khomeriki <[email-masked]>

Cc: Mariam Darakhvelidze <[email-masked]>, Lela Tsotsoria <[email-masked]>, Ekaterine Adamia <[email-masked]>, "Giorgi Tsotskolauri" <[email-masked]>, Natia Khmaladze <[email-masked]>

Date: Sun, 1 Sep 2019 07:55:10 +0000

Subject: RE: N36 ცვლილება

მოგესალმებით!!!!

პირველ რიგში მადლობა მაიას.

გადავხედე ცვლილების პროექტს და რამდენიმე კითხვა მაქვს:

1. კარდიოქირურგიაში სელექტიურ კონტრაქტირებას ვაკეთებთ ამ ცვლილებით?

2. კარდიოქირურგია თუ ცალკე დანართად გამოგვაქვს, თანდაყოღიღი მანკები ისევ რეფერალში რჩება?

3. კრიტიკულ მდგომარეობებში იხსნება 14, 21 და 45 დღის ტარიფები?

და რაც ყველაზე მთავარია, გვჭირდება სააგენტის წერილი, სადაც დეტალურად იქნება ასახული, თუ რატომ დაგვჭირდა ეს ცვლილებები, როგორ გამოითვალა ტარიფები (ფორმულებით), რა შედეგს ველოდებით ამ ცვლილებით,  რატომ იხსნება თანაგადახდა კარდიოქირურგიაში, როგორ აისახება ეს პროგრამის ბიუჯეტზე და ა.შ. წერილზე თანდართული უნდა იყოს ტარიფების საბოლოო ცხრილი.

პატივისცემით,

თეა

________________________________________

From: Tamar Gabunia

Sent: Sunday, September 1, 2019 9:46 AM

To: Maia maglakelidze-khomeriki

Cc: Mariam Darakhvelidze; Tea Tavidashvili; Lela Tsotsoria; Ekaterine Adamia; Giorgi Tsotskolauri; Natia Khmaladze

Subject: RE: N36 ცვლილება

მაია

დიდი მადლობა ცვლილებების პროექტის მომზადებისთვის. თქვენი მხრიდან აუცილებლად გვჭირდება განმარტებითი ბარათი, რომელიც განმარტავს შემოთავაზებულ ცვლილებებს. უშუალო დადგენილებაში ცვლილებების ასახვაზე შემდეგ ჯანდაცვის დეპარტამენტი იმუშავებს.

რადგან ცვლილების პროექტში დასაზუსტებელი საკითხებია, რაზეც ცვლილება მოგვიწევს მინდა გთხოვოთ დღეს ისევ შევიკრიბოთ სამინისტროში, რათა საბოლოოდ ჩამოვყალიბდეთ და დღის ბოლოსთვის ნათიას გავუგზავნოთ დასრულებული პაკეტი. მე შემიძლია 11 საათზე იქ ვიყო-ასე უფრო ორგანიზებულად წავიწევთ წინ.

დიდი მადლობა!

პატივისცემით,

თამარ გაბუნია

მინისტრის მოადგილე

Sincerely,

Tamar Gabunia, MD, MPH

Deputy Minister

[cid:[email-masked]

From: Maia maglakelidze-khomeriki [mailto:[email-masked]]

Sent: 31 August, 2019 21:34

To: Tamar Gabunia <[email-masked]>

Cc: Mariam Darakhvelidze <[email-masked]>; Tea Tavidashvili <[email-masked]>; Lela Tsotsoria <[email-masked]>; Ekaterine Adamia <[email-masked]>

Subject: N36 ცვლილება

საღამო მშვიდობისა.

გიგზავნით დადგენილებაში ცვლილებების პროექტს, რომელიც, რა თქმა უნდა, კორექტირებას საჭიროებს, თუმცა შინაარსობრივად შევეცადე დაგეგმილი ყველა ცვლილება გამეთვალისწინებინა.

პატივისცემით,

მაია მაღლაკელიძე-ხომერიკი

საყოველთაო ჯანმრთელობის დაცვის მართვის დეპარტამენტის უფროსი

სსიპ სოციალური მომსახურეობის სააგენტო

მისამართი: აკაკი წერეთლის გამზ. N144, 0119, თბილისი

ტელ: (032) 251 00 33 - 1519

მობ: (+995) 591 311 333[X](+995) 591 311 333

Call

Send SMS

Add to Skype

You'll need Skype CreditFree via Skype